
ŠAKIŲ RAJONO SAVIVALDYBĖS MERAS

POTVARKIS
DĖL APDOVANOJIMO PADĖKOS RAŠTAIS

2021 m. gegužės 28 d. Nr. MP-
Šakiai

Vadovaudamasis Lietuvos Respublikos vietos savivaldos įstatymo 20 straipsnio 4 dalimi, 
apdovanoju Padėkos raštais:
1. 2021 m. balandžio mėnesį:
[bookmark: _Hlk512246458][bookmark: _Hlk28872722][bookmark: _Hlk28880412][bookmark: _Hlk28877721][bookmark: _Hlk28872454]Lukšių seniūnijos seniūną Vidą Cikaną - už tai, kad vadovaudamas Lukšių seniūnijai suvokėte, jog tarp daugybės kasdienių rūpesčių svarbiausias - tarnystė žmogui ir savo kraštui, kad daryti gerus darbus, išklausyti, užjausti, padėti, dalintis jau tapo Jūsų gyvenimo būdu, už tai, kad visada buvo svarbu menas, grožis, kultūra, tautodailės, amatų tradicijų puoselėjimas ir išsaugojimas,
už iniciatyvą ir veiklą atstatant Zyplių dvaro sodybą, už vadovavimą tautodailininkų bendrijai „Dailius“, organizuojant plenerus ir parodas, už Jūsų sukurtas skulptūras, įamžinusias žymiausius mūsų rajono žmones ar Rūpintojėliu laiminančias Lietuvos žemę. Esate nepaprastas, stiprios valios ir talento žmogus, Jūsų mintys ir ateities planai neabejotinai bus sėkmingi, todėl linkiu sveikatos jiems realizuoti.
2. 2021 m. gegužės mėnesį:
Kudirkos Naumiesčio ugniagesių komandos ugniagesį – gelbėtoją Alvydą Atkočaitį, Sintautų ugniagesių komandos vyr. ugniagesį – gelbėtoją Virginijų Labunaitį, Sintautų ugniagesių komandos ugniagesį – gelbėtoją Arvydą Romaną, Sintautų ugniagesių komandos ugniagesį – gelbėtoją Mindaugą Stankevičių, Lukšių ugniagesių komandos ugniagesį – gelbėtoją Aurimą Rimkevičių, Lukšių ugniagesių komandos ugniagesį – gelbėtoją Rytį Sadauską, Kidulių ugniagesių komandos ugniagesį – gelbėtoją Ramūną Skaizgirį. Ugniagesiai gelbėtojai - bene labiausiai gerbiama profesija,
kurią renkasi atkaklūs, drąsūs, ištvermingi ir atsakingi piliečiai, suvokiantys, kad saugumas yra vienas svarbiausių žmogaus poreikių. Dėkoju, kad rūpinatės ir sąžiningai atliekate savo pareigą - apsaugoti gyventojus, jų turtą ir supančią aplinką nuo ugnies, už bendruomenės narių švietimą ir pamokančius patarimus, už naujas idėjas, jų įgyvendinimą ir sklaidą. Lietuvai ir mums visiems esate labai reikalingi. Nuoširdžiai sveikindamas Šv. Florijono – ugniagesių globėjo – profesinės šventės ir asmeninio jubiliejaus proga linkiu visokeriopos sėkmės, sveikatos ir naujų patirčių.

Savivaldybės meras				                       Edgaras Pilypaitis 
Parengė
Tarybos ir mero sekretoriato vedėja

